有無發現近年來越嚟越多乜乜關注組/乜乜協會呢?
夠出名嘅有香港人熟知嘅香港燒賣關注組,佢哋facebook專頁多達十萬人follow。
而我哋發現仲有個香港蛋控協會嘅存在(σ゚∀゚)σ
身為蛋控嘅一份子,決定將雞蛋發揚光大,介紹一啲有趣嘅雞蛋煮食小工具俾大家!!
徬徨失措,輕鬆一解蛋癮之癢
返工嘅時候突然想加碼食隻蛋,身邊又無爐無煲,真係會徬徨無助……
好彩而家好多懶人煮食小工具,
只要有微波爐就可以輕鬆食到唔同類型嘅雞蛋料理!
▲HARIO微波爐雞蛋料理器,雞蛋6隻 糖呢就2茶匙…唔使搞咁多嘢嘅!
打隻蛋落去加啲鹽,叮幾十秒就可以食到太陽蛋喇!
唔鍾意太陽蛋都唔緊要,呢款微波爐雞蛋料理器仲可以叮出炒蛋同茶碗蒸~
總有一款滿足到你嘅蛋癮~
最重要係油都唔使落,健康啲嘛!
▲唔講未必知,原來烚蛋嘅蛋白質消化率高達99.7%,睇嚟想吸收蛋白質嘅話烚蛋真係首選。
但有時烚隻蛋又要開爐又要等水滾又要睇火…烚完嗰半煲水又晒咗,時間成本都幾高吓㗎-.-
唔緊要,而家介紹個驚為天人嘅烚蛋神器過你!
用咗呢個日本製微波爐烚蛋器,只需要叮10分鐘就可以食到烚蛋喇!
仲有個慳電模式:叮6分鐘後再焗多6分鐘,搞掂食得!
▲下面嘅小容器會拎嚟裝水,防止雞蛋微波加熱時,內部會產生大量水蒸氣。
我哋仲實測過只少4次,夠晒安全唔使擔心會爆蛋。
*當然唔好叮過時啦!
微波爐叮蛋冇爆炸實測片
https://www.youtube.com/watch?v=K-3N4ZjDEkM
日本地道料理,生蛋醬油拌飯
TKG(Tamago Kake Gohan)係日本人好鍾意嘅料理,只需要簡單步驟同材料就可以完成。
而TKG有好多唔同嘅做法,分別可以突出蛋白/蛋黃/醬油/白飯嘅味道。
但大家可能都會好擔心生食雞蛋會唔新鮮,容易造成腸道不適。
其實市面上可以搵到一啲生食用嘅雞蛋~~~
▲呢款日本新紀元嘅曉就好出名,係可以生食用嘅,佢亦喺香港蛋控協會被會員瘋傳,好多會員試完都話蛋黃香味濃郁!
▲有呢個TAMAGO JAPAN LOGO嘅雞蛋就代表雞蛋經過「日本畜產物輸出促進議會」嚴選過,係可以3週內生食嘅~而佢哋嚴選嘅方式相當好仔細。由雞隻嘅飼料到養雞嘅環境,仲有精選分級 同喺清洗殺菌上都一絲不苟,所以大家可以安心食用。
手殘人士注意 分離蛋黃蛋清再唔係你嘅惡夢
▲好多時整甜品都要分開蛋白蛋黃,但一失敗又要成個步驟重新嚟過……
呢個時候蛋黃分離器絕對係個好幫手~
配合可愛嘅動物造型,為你嘅廚房增添趣味同色彩!
▲唔鐘意太花巧,仲有簡約黃色造型添~
打卡必備 蛋黃都可以有唔同樣?!
難得放假撞正陽光普照,去野餐絕對係個好活動。
野餐打卡是常識,但點先可以令你嘅打卡相更上一層樓呢?
▲嘟嘟嘟嘟嘟~~可愛蛋黃造型花式煮蛋器~~
細個嗰陣學嘅係雞蛋係橢圓形而蛋黃係圓形,
但如果有日有個細路同你講蛋黃係星形㗎,
你千其唔好話佢,因為佢屋企人好有心用咗呢個可愛蛋黃造型花式煮蛋器去整雞蛋俾佢!
▲而佢嘅操作亦好簡單,先加人蛋清落模具煮就後,拎走模具再加入蛋黃煮熟就得㗎喇。
Humbrand 冚唪唥 正舉行緊蛋控祭典【乜卵嘢都有得預購】,以上介紹嘅實用小工具都開放預購,期限去到 1/6㗎咋!
蛋控們GOGOGO~
雞蛋,可能係再普通不過嘅嘢,周街都有得買。
但你唔會知過咗幾多年之後會唔會連賣雞蛋都犯法。擁有嘅時候唔捉緊,失去嘅時候喊都無用。雞蛋們,共勉之。